钦定古今图书集成/明伦汇编/官常典/第751卷 > 杨鸿功
## 钦定古今图书集成/明伦汇编/官常典/第751卷 > 杨鸿功

按《巢县志》：“鸿功字翀若，邑庠生。生平多著述，乡居不
常入城市。乙亥城破，贼去后，入城细访忠孝节义，阐
幽发微，哭之录成一书，名曰《厉陬录》。盖罹锋镝者，男
妇共一万三千馀人，而其间凡义婢义仆，表表骂贼
不屈者，皆录之，时时省察不倦。鸿功之志向盖已定
矣。崇祯十五年，贼复陷巢，鸿功偕两子寓居大力寺”，
贼至，拥见其渠魁，以《天道人事》进，言声复愈厉；撄怒
被缚。两子争欲替死，不得，皆被害。